Heikki Hiltunen

Heikki Hiltunen (s. 1962) on suomalainen yritysjohtaja ja urheiluvaikuttaja. Hän on toiminut vuodesta 2017 oululaisen iLOQin toimitusjohtajana. Tätä aiemmin hän toimi vaasalaisen Vacon-yhtiön varatoimitusjohtajana. Kun tanskalainen Danfoss osti Vaconin vuonna 2014 tuli Hiltusesta Danfossin Danfoss Drives -nimisen liiketoimintayksikön kaupallinen johtaja ja johtoryhmän jäsen. Hän on jääkiekon SM-liigajoukkue Vaasan Sportia hallinnoivan Hockey-Team Vaasan Sport Oy:n hallituksen puheenjohtaja. Hän on toiminut myös jääkiekon SM-liigan puheenjohtajana vuodesta 2016. Vuosina 2013-14 hän toimi myös Mestistä hallinnoivan Jääkiekon sarjaseurat ry:n puheenjohtajana. Koulutukseltaan hän on tietokonetekniikan insinööri.

Lähteet

Suomalaiset yritysjohtajat
Suomalaiset urheiluvaikuttajat
Vuonna 1962 syntyneet
Elävät henkilöt